Document ID: 32009R0186

UREDBA KOMISIJE (ES) št. 186/2009
z dne 9. marca 2009
o začetku odkupa masla z razpisnim postopkom za obdobje do 31. avgusta 2009
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti členov 13(3) in 18(2)(d) v povezavi s členom 4 Uredbe,
ob upoštevanju naslednjega:
(1)
Z Uredbo Komisije (ES) št. 181/2009 (2) se je dne 6. marca 2009 zaključil intervencijski odkup masla po fiksni ceni za obdobje od 1. marca do 31. avgusta 2009, saj je ponudba presegla količino 30 000 ton iz člena 13(1)(c) Uredbe (ES) št. 1234/2007.
(2)
Da bi še naprej podpirali trg masla, je treba začeti razpisni postopek.
(3)
Člen 13 Uredbe Komisije (ES) št. 105/2008 (3) določa pravila, ki jih je treba upoštevati, ko Komisija odloči, da bo odkup potekal v skladu z razpisnim postopkom.
(4)
Ob upoštevanju posebnih razmer na trgu mleka in mlečnih izdelkov ter da bi bil sistem učinkovitejši, je z odstopanjem primerno povečati pogostnost razpisov na dvakrat mesečno.
(5)
Ta uredba mora začeti veljati čim prej, da bi se odkup masla z razpisnim postopkom lahko začel takoj po zaključku intervencijskega odkupa po fiksni ceni.
(6)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
V skladu s pogoji iz oddelka 3 poglavja II Uredbe (ES) št. 105/2008 in iz te uredbe traja odkup količin masla, ki presegajo omejitev iz člena 13(1) Uredbe (ES) št. 1234/2007, z razpisnim postopkom do 31. avgusta 2009.
Člen 2
Z odstopanjem od člena 13(3) Uredbe (ES) št. 105/2008 je rok za oddajo ponudb na posamezne razpise ob 11:00 (po bruseljskem času) vsak prvi in tretji torek v mesecu.
Avgusta pa je rok za oddajo ponudb četrti torek ob 11:00 (po bruseljskem času). Če je na torek državni praznik, se rok izteče ob 11:00 (po bruseljskem času) predhodnega delovnega dne.
Člen 3
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. marca 2009

Labels: 3
17